**1-сабақ**

*Заманауи қоғам күнделікті өмірде ақпараттың маңызының артуымен және жаһандық ақпараттық кеңістіктің құрылуымен сипатталады. Ол адамдардың өзара тиімді байланыс орнатуына көмектеседі, адамдардың әлемдік ақпараттық ресурстарға қол жеткізуіне жол ашады, сонымен қатар ақпараттық өнімдер мен қызметтерге деген сұранысты қанағаттандырады.*

|  |  |  |  |
| --- | --- | --- | --- |
| **слайд №** | **Слайд мазмұны** | **Слайдтағы мәтін** | **Кадр сыртындағы мәтін** |
| Слайд 1 | Сабақ тақырыбы: «Ақпарат және медиа»  | Сабақ барысында мына сұрақтар қарастырылады:-Ақпарат және оның түрлері-Қазіргі уақытта медиа мен ақпараттың орны -БАҚ бостандығы демократиялық қоғамның маңызды көрсеткіші  | Сабақ тақырыбы: «Ақпарат пен масс медиа». Ең алдымен, ақпараттың не екенін, қандай түрлері бар екенін, ақпарат деген қандай болу керектігін анықтап алайық. Сондай-ақ, бұқаралық ақпарат құралдарына не жататынын, олардың қандай қызмет атқаратынын, қоғамда қандай маңызы барын да анықтауға тырысамыз. |
| Слайд 2 | Ақпараттың анықтамасы  | Ақпарат деген не?«Ақпарат» термині латын тілінің information сөзінен алынған. Қазақ тіліне аударғанда – түсіндіру, айтып беру, деректер топтамасы деген мағынаны білдіреді. *Ақпарат – адамдар, заттар, фактілер, оқиғалар мен үрдістер жайлы кез келген формада берілген барлық деректер.* | Күнде біз бір жаңалықты естиміз, яғни ақпарат аламыз. Ақпарат деген тұтынушыға сырттан келіп, одан кейін ол сол нақты деректерді миында қорытып, қабылдап алатын жаңа білімі.  |
| Слайд 3 | Берілу тәсілі бойынша ақпарат түрлері  | Ақпарат әртүрлі болады. Ақпаратты берілу формасы бойынша жіктеп көрейік:-видеоақпарат -мәтін-графика-сан-дыбыс | Ақпарат құжат, сызба, сурет, мәтін, дыбыс немесе түрлі-түсті сигналдар, электрлік импульс түрінде кездесе береді. Демек, кез келген материалды объект ақпарат тасымалдаушы бола алады.  |
| Слайд 4 | БАҚ деген не?  | Бұқаралық ақпарат құралдары (БАҚ) – қоғамға немесе оның жеке топтарына техникалық құралдар арқылы ашық түрде ақпарат тарататын мекеме.БАҚ ақпарат жинайды, өңдейді, (талдайды, сараптайды)Одан кейін ақпаратты өз аудиториясына таратады (трансляциялайды)  | Ақпаратты бір мезетте көптеген адамға жеткізу керек болған жағдайда БАҚ көмегіне жүгінеміз.  |
| Слайд 5 |  | БАҚ түрлері: Мерзімді баспасөз – кітаптар, газет-журналдар, яғни қағазға басып шығарылған және мәтін, сурет, графикамен көркемделген әрі таралымы көп өнім.Электронды БАҚ-қа телевизия жатады. Яғни, хабар таратушы кабель және/немесе электрмагнитті толқындар көмегімен (жер бетінде немесе спутник арқылы) акустикалық және визуалды ақпаратты аналогтық немесе/және цифрлік әдіспен таратады. Ақпарат телевизиялық аппаратта (теледидар) кабель, антенна немесе спутник арқылы көрсетілетін әртүрлі бағдарлама түрінде беріледі. Радио – радиокомпаниялар радиостанциялар арқылы қабылдағышқа жіберіп, бағдарламалар жасайтын, ал ол бағдарламаларды тыңдардан таңдап тыңдай алатын медиа түрі | Билік БАҚ-пен белсенді түрде жұмыс жасайды. БАҚ адам миына, көңіл-күйіне, биліктің ықпалымен салыстырғанда қоғам мүшелерінің дүниетанымына сұмдық әсер етеді. Сол себепті де, БАҚ-ты кейде «төртінші билік» деп атайды.  |
| Слайд 6 | Жаңа медиа | Жаңа медиа – бұқаралық ақпарат құралдарының цифрлік құрылғылар арқылы әрдайым көруге болатын жаңа форматы. Сонымен қатар, контентті жасау мен таратуға қолданушылардың белсенді түрде қатысуын білдіреді.  | Қазір кез келген адам бір ғана техникалық құрылғымен кез келген форматта өзінің жеке медиа басылымын дайындай алады. Ол мәтін, сурет, аудио немесе видео болуы мүмкін. Осыдан келіп, жаңа медиа қоғамда коммуникация моделін және адамдардың бір-бірімен байланысу тәсілдерін толықтай өзгертіп жіберді деген қорытынды жасауға болады.  |
| Слайд 7 | БАҚ туралы заң | ҚР “Бұқаралық ақпарат туралы” заңы бойынша бұқаралық ақпарат құралына – мерзiмдi баспасөз басылымы, теле-, радиоарна, киноқұжаттама, дыбыс-бейне жазбасы және интернет-ресурстарды қоса алғанда, бұқаралық ақпаратты мерзiмдi немесе үздiксiз бұқаралық таратудың басқа да нысаны жатады. /// Қазақстан Республикасының 1999 жылғы 23 шілдедегі Бұқаралық ақпарат құралдары туралы N 451 Заңы. | Қазақстан аумағындағы барлық интернет-ресурстар БАҚ-қа теңестірілген. БАҚ өніміне келер болсақ, ол – мерзiмдi баспасөз басылымының жеке нөмiрiнiң немесе дыбыс-бейне бағдарламасының таралымы немесе таралымының бiр бөлiгi, радио-, теле-, кинохроникалық бағдарламалардың жеке шығарылымы, интернет-ресурста орналастырылған ақпарат болып табылады.Демек ҚР аумағында интернет арқылы таралаған өнімнің барлығы БАҚ туралы заңмен қадағаланады. Бұдан бөлек, Қазақстан заңында “желілік басылым” түсінігі бар. Ол бойынша ақпараттық-коммуникациялық инфрақұрылымы Қазақстан Республикасының аумағында орналасқан, уәкілетті органда есепке қою рәсімінен өткен интернет-ресурс желілік басылымға жатады.  |
| Слайд 8 | БАҚ қызметі  |  БАҚ қызметі:* Ақпараттық қызмет
* Әлеуметтену
* Сын мен бақылау
* Қоғамдық пікір қалыптастыру
* Мобилизация
 | * **Ақпараттық қызмет**
* **Әлеуметтену**
* **Сын мен бақылау**
* **Қоғамдық пікір қалыптастыру**
* **Мобилизация**
 |
| Слайд 9 | **БАҚ бостандығы демократиялық қоғамның маңызды көрсеткіші**  | Демократия деңгейі бойынша жаһандық индекс (тулармен бірге)1. Норвегия
2. Швеция
3. Исландия
4. Дания
5. Жаңа Зеландия
 | БАҚ-та бостандық, сөз бостандығы көп болған сайын елдегі демократия деңгейі де көбейе береді. Біз мұны екі рейтингті салыстыру арқылы анықтай алмыз. Экранда көрсетіліп тұрған бірінші рейтинг Демократия деңгейі бойынша жаһандық индексті көрсетіп тұр. Рейтингтегі әр елдің орны The Economist Intelligence Unit британиялық зерттеу орталығының әдіснамасы бойынша анықталады.Демократия деңгейі бойынша жаһандық индекстің алғашқы бестігіне, яғни демократия деңгейі жоғары елдердің арасында Норвегия, Швеция, Исландия, Дания және Жаңа Зеландия бар.  |
| Слайд 10 | БАҚ бостандығы мен қоғамның демократиялану деңгейі | Демократия деңгейі бойынша жаһандық индексСөз бостандығының дүниежүзілік индексі (тулармен бірге) | Екінші рейтинг “Сөз бостандығының дүниежүзілік индексі» деп аталады. Оны “Репортеры без границ” халықаралық ұйымы дайындайды. Сөз бостандығы индексіндегі үш ел сөз бостандығы ең жоғары бес елдің тізіміне енген.  |
| Слайд 11 | БАҚ бостандығы мен қоғамның демократиялану деңгейі | Демократия деңгейі бойынша жаһандық индексСөз бостандығының дүниежүзілік индексі (тулармен бірге) | Ары қарай қарастырайық:Бұл жерде мынандай заңдылықты байқауға болады. Елдің сөз бостандығы бойынша рейтингі жоғары болған сайын, оның демократия бойынша көрсеткіштері де сәйкесінше жоғары болады. Бұл 2017 жылдың деректері.  |
| Слайд 12 | БАҚ бостандығы мен қоғамның демократиялану деңгейі | Демократия деңгейі бойынша жаһандық индекс* Сауд Арабиясы
* Гвинея бисау
* Сирия
* Чад
* Солтүстік Корея

Сөз бостандығының дүниежүзілік индексі (тулармен бірге)* Қытай
* Сирия
* Түркменстан
* Эритрея
* Солтүстік Корея
 | Бұл индексте қай елдердің рейтингі ең төмен екенін қарап көрейік:  |
| Слайд13 | БАҚ бостандығы мен қоғамның демократиялану деңгейі | Демократия деңгейі бойынша жаһандық индексСөз бостандығының дүниежүзілік индексі (тулармен бірге)* Қосылған елдер
 | Екі рейтингті салыстырайық. Демократия көрсеткіші бойынша рейтингте артта қалған елдер сөз бостандығы рейтингінде де бір-біріне жақын тұр. |
| Слайд14 | БАҚ бостандығы мен қоғамның демократиялану деңгейі | Демократия деңгейі бойынша жаһандық индекс (тулармен бірге)* Қырғызстан
* Ресей
* Қазақстан
* Тәжікстан
* Өзбекстан
* Түркменстан

Сөз бостандығының дүниежүзілік индексі (тулармен бірге)* Қырғызстан
* Ресей
* Тәжікстан
* Қазақстан
* Түркменстан
* Өзбекстан
 | Салыстырар болсақ, Қазақстан “Сөз бостандығы” бойынша көршілерден артта келеді. Мәселен, Ресей бұл рейтингте 148-орында, Қырғызстан 89-орында, Қаэақстан 157-орынға тұрақтаған. Елдегі демократия бойынша да Қазақстан серіктестеріне ілесе алмай келеді. Бұл рейтингте Ресей 122-орында, Қырғызстан 106-орында, Қаэақстан 143-орында. Енді елдегі бостандық жайлы кеңірек ойласаңыз болады.  |
| Слайд 15 | “Жала жабу” бабы бойынша қылмыстық қудалауды алып тастау  | “Жала жабу” бабы бойынша жазалау сөз бен БАҚ бостандығының деңгейіне кері әсер ететіні ақиқат. Медиа саласының заңгерлері осы жазаның нәтижесінде елдегі демократиялық режимге қауіп төніп тұр деген пікірде. Егер журналистерді түрмеде қамап немесе олардың кәсіби қызметтері үшін қылмыстық жазамен қоқан-лоқы көрсетілсе, онда БАҚ бостандығы ешқашан болмайды.  | “Жала жабу” бабы бойынша жазалау сөз бен БАҚ бостандығының деңгейіне кері әсер ететіні ақиқат.Медиа саласының заңгерлері осы жазаның нәтижесінде елдегі демократиялық режимге қауіп төніп тұр деген пікірде. Егер журналистерді түрмеге қамап немесе олардың кәсіби қызметтері үшін қылмыстық жазамен қоқан-лоқы көрсетілсе, онда БАҚ бостандығы ешқашан болмайды.  |
| Слайд 16 | Қазақстан Республикасы заңдары  | ҚР Қылмыстық кодексінде “жала жабу” туралы былай делінген: 1. Жала жабу, яғни басқа адамның абыройы мен қадiр-қасиетiне нұқсан келтiретiн немесе оның беделiн түсiретiн көрiнеу жалған мәлiметтер тарату –
2. бір мың айлық есептiк көрсеткiшке дейiнгi мөлшерде айыппұл салуға не сол мөлшерде түзеу жұмыстарына не бір жылға дейiнгi мерзiмге бас бостандығын шектеуге не сол мерзімге бас бостандығынан айыруға жазаланады.
3. 2. Көпшiлiк алдында немесе бұқаралық ақпарат құралдарын немесе телекоммуникациялар желілерін пайдалана отырып жасалған дәл сол іс-әрекет –
4. екі мың айлық есептiк көрсеткiшке дейiнгi мөлшерде айыппұл салуға не сол мөлшерде түзеу жұмыстарына не екi жылға дейiнгi мерзiмге бас бостандығын шектеуге не сол мерзімге бас бостандығынан айыруға жазаланады.
5. 3. Осы баптың бірінші немесе екінші бөліктерінде көзделген, адамды сыбайлас жемқорлық, ауыр немесе аса ауыр қылмыс жасады деп айыптаумен ұласқан, сол сияқты ауыр зардаптарға әкеп соққан іс-әрекеттер –
6. үш мың айлық есептiк көрсеткiшке дейiнгi мөлшерде айыппұл салуға не сол мөлшерде түзеу жұмыстарына не үш жылға дейiнгi мерзiмге бас бостандығын шектеуге не сол мерзімге бас бостандығынан айыруға жазаланады./

/// Қазақстан Республикасының Қылмыстық кодексi // 2014 жылғы 3 шiлдедегі № 226-V ҚРЗ.Журналист құқылы: - алынатын ақпараттың дұрыстығын тексеруге. (ҚР БАҚ туралы заңы 20-бабы, 6-тармағы)Әркім жергілікті атқарушы және мемлекеттік органдардан ақпаратқа қол жеткізуге құқылы. Мемлекет олардың ақпарат алуға. зерттеуге, шығаруға, беруге және таратуға деген құқын қорғайды. Заңда бұл туралы не деген?ақпаратқа қол жеткізу – мемлекет кепілдік берген, Қазақстан Республикасының Конституциясында және заңдарында бекітілген, ақпаратты заңмен тыйым салынбаған кез келген тәсілмен әркімнің еркін алу және тарату құқығы. Толығырақ ҚР “Ақпаратқа қол жеткізу туралы” Заңын қараңыз. | Бағдарламашы үшін ескерту: экранда пайда болған мәтін дыбысталып отыруы керек. 1. жалған ақпарат тарату кісі өлтіру, зорлық қылу секілді ауыр қылмыс екендігін, “сөз” үшін қудаламау керек
2. заң журналистерді өз материалдары үшін жауап беруді ғана емес, оны тексеруді, ізденуді, деректерді анықтауды да қарастырады
3. медиа саласының заңгерлері жалған ақпарат тарату кісі өлтіру, зорлық қылу секілді ауыр қылмыс екендігін және “сөз” үшін қудаламау керектігін жиі айтады. Бірақ, заң журналистерді өз материалдары үшін жауап беруді ғана емес, оны тексеруді, ізденуді, деректерді анықтауды да қарастырады. Есіңізде болсын, бұл құқық әр азаматта бар. Сіз мемлекеттік органның жұмысы, қызметі немесе мемлекеттік және өзге де құпияға жатпайтын ақпаратты алуға, таратуға құқылысыз.
 |
| Слайд 17 | Түйін  | * + Ақпарат – бізді қоршаған орта туралы барлық деректер.
	+ БАҚ маңызды қызметтер атқарады. Тек қана ақпараттық қызмет қана емес, әлеуметтендіру, мобилизация, қоғамдық пікірді қалыптастыру және т.б көптеген қызметі бар.
	+ Сөз бостандығы мен демократия деңгейі бір-бірімен тығыз байланысты.
	+ «Сөз үшін» қылмыстық қудалауға жол бермеу керек.
	+ Кез келген адам ақпарат алуға құқылы. Әрине, егер ақпарат мемлекеттік құпияға немесе құпия ақпаратқа жатпаса оған тыйым салынбайды.
 |   |